open-index/open-wikipedia-markdown huggingface dataset:
Teijo Kettula

**Teijo ”Tsöötz” Antero Kettula** (s. 1958) on suomalainen muusikko. Hänet tunnetaan parhaiten kouvolalaisen Peer Güntin pitkäaikaisena basistina (vuosina 1983–2005). Kettula osallistui myös joidenkin yhtyeen kappaleiden sävellykseen. Vuonna 2009 hän oli mukana perustamassa Dog Days Revolution -yhtyettä muun muassa Peer Güntin entisen rumpalin Teijo ”Twist Twist” Erkinharjun kanssa. Yhtye soitti keikoillaan rockyhtye AC/DC:n kappaleita sekä omaa materiaaliaan. Toukokuussa 2017 Kettula ja Erkinharju perustivat yhdessä Kari Peitsamon kanssa Devil’s Milk -yhtyeen. 

Nuoruudessaan Kettula työskenteli haitarien virittäjänä Kouvolan harmonikkatehtaalla, mutta hänen työuransa päättyi tehtaalla, kun hänet pidätettiin ja hän joutui nuoruudenaikaisten rikostensa vuoksi vankilaan.

## Diskografia

### Peer Günt

#### Albumit
* *[[Peer Günt (albumi)|Peer Günt]]* (1985)
* *[[Backseat]]* (1986)
* *[[Good Girls Don't...]]* (1987)
* *[[Fire Wire]]* (1988)
* *[[Don't Mess With The Countryboys]]* (1990)
* *[[Smalltown Maniacs]]* (1994)
* *[[No Piercing, No Tattoo]]* (2005)

#### Singlet ja EP:t
* *[[I Don't Wanna Be A Rock'n'Roll Star|I Don't Wanna Be A Rock'n'Roll Star / Behind The Line]]* (1985)
* *[[Through The Wall (EP)]]* (1985)
* *[[Backseat (kappale)|Backseat / Little Squeezer]]* (1986)
* *[[Bad Boys Are Here (kappale)|Bad Boys Are Here]]* (1986)
* *[[Bad Boys Are Here (EP)]]* (1986)
* *[[Bartender (EP)]]* (1987)
* *[[Bartender (kappale)|Bartender / Girls Are Gonna Play The Game]]* (1987)
* *[[Wake Me Up|Wake Me Up/ Go Home And Eat Your Fish]]* (1989)
* *Let The Fools Do The Running / Southbound Drivin' Man* (1990) (maxisingle)
* *Let The Fools Do The Running / Fat Man's Boogie* (1990)
* *Tubesnake Boogie / Messin' With The Kid* (1991) (radiopromo)
* *Shotgun Wedding / Smalltown Maniacs / Not This Time* (1993) (CD-single)
* *Backdoor Men / Flying Man* (2004) (CD-single)
* *Motorcycle Woman / Scarecrow Shoes* (2004) (CD-single)

#### DVD:t
* *[[Live at Rockperry]]* (DualDisc, 2006) (live)

#### Kokoelmat
* *[[Peer Günt 1 / Through The Wall]]* (1987)
* *[[Years On The Road]]* (1989) 
* *[[Golden Greats (Peer Günt)|Golden Greats]]* (1997)
* *[[20 suosikkia – Liquire And Drugs]]* (2002)
* *[[Bad Boys Are Here]]* (2006)

### Dog Days Revolution

#### Albumit
* Overloaded (2013)

#### Singlet ja EP:t
* *Overloaded* (2013) (CD-single)
* *Rock Me Honey* (2004) (CD-single)

## Lähteet

## Aiheesta muualla
*Dog Days Revolutionin sivut
Ali Al-Zinkawi

**Ali Mohamed Gharib Al-Zinkawi** (s. 27. helmikuuta 1984 Unkari) on kuwaitilainen yleisurheilija, joka kilpailee moukarinheitossa. Hän edustaa seuratasolla Al-Tadamonia.

Al-Zinkawi voitti vuonna alle 20-vuotiaiden MM-hopeaa vuonna 2002 ja seuraavana vuonna aikuisten Aasian-mestaruuden. Hän osallistui olympialaisiin ensimmäistä kertaa Ateenassa 2004, jossa hän oli karsinnan 30. 

Al-Zinkawi voitti vuonna 2005 toisen Aasian-mestaruutensa tuloksellaan 71,74 metriä. Hän kuitenkin karsiutui samana vuonna Helsingin MM-kisoissa. Al-Zinkawi sai hopeaa Aasian kisoista 2006 ja pääsi MM-finaaliin seuraavan vuoden kisoissa. Hän oli vuoden 2007 Aasian-mestaruuskilpailuissa ykkönen voitettuaan Tadžikistanin Dilšod Nazarovin vain yhden senttimetrin erolla heitettyään tuloksen 75,71. Al-Zinkawi sijoittui Pekingin olympialaisissa 2008 kahdeksanneksitoista ja jäi karsintaan. Hän karsiutui myös Berliinin MM-kisoissa 2009, Daegun MM-kisoissa 2011 ja Lontoon olympialaisissa 2012. Aasian-mestaruuskilpailuissa 2013 hän saavutti hopeaa tuloksella 74,70.

Al-Zinkawi heitti vuonna 2009 nykyisen ennätyksensä 79,74 metriä. Kyseinen tulos on myös Kuwaitin ennätys. Alin isä Mohamed oli kuulantyöntäjä ja kolminkertainen Aasian-mestari.

## Lähteet
Acehilaiset

**Acehilaiset** ovat Indonesiaan kuuluvan Sumatran saaren Acehin alueella asuva etninen ryhmä. Naapurikansoista heitä erottaa kaikkein selvimmin tiukka sunnalaisuus. Indonesian vuoden 2000 väestönlaskennan mukaan acehilaisia oli 890&nbsp;000, mutta joidenkin arvioiden mukaan heitä olisi jopa kolme miljoonaa. Acehilaiset puhuvat malaijilais-polynesialaisiin kieliin kuuluvaa atšehin kieltä. Useimmat puhuvat myös indonesiaa.

## Historia

Nykyiset acehilaiset polveutuvat todennäköisesti malajilaisista, joita alkoi muuttaa suuressa mittakaavassa Acehin alueelle noin 3&nbsp;000 vuotta sitten. Alueelle perustettiin ensin hinduvaltioita, mutta sittemmin alueelle levisi islaminusko, luultavasti 1200- tai 1300-luvuilla. Islamin myötä alueelle perustettiin voimakas Acehin sulttaanikunta, joka ulotti valtansa Etelä-Thai­maahan saakka. Aceh säilyi pitkään itsenäisenä senkin jälkeen, kun Hollanti alkoi vallata Indonesian muita alueita. Aceh joutui hollantilaisten vallan alle vasta 1800-luvulla. Toisessa maailmansodassa acehilaiset muodostivat sissijoukkoja taistellakseen Japania vastaan, ja sodan jälkeen he alkoivat kannattaa Indonesian itsenäisyyttä ja sotivat hollantilaisia vastaan vuosina 1945–1949. Indonesian itsenäistyttyä ongelmia tuli kuitenkin, kun acehilaiset kokivat vallan keskittyneen liiaksi Jaavalle. Vuonna 1953 Daud Beureueh julisti Acehin itsenäiseksi islamilaiseksi valtioksi, mutta julistusta seurasi sota, ja vuonna 1959 solmitussa aselevossa sovittiin autonomiasta Indonesian sisällä. Ongelmia tuli jälleen 1970-luvulla. kun hallitus alkoi käyttää alueen luonnonvaroja hyväkseen yksipuolisesti. Alueella perustettiin Vapaa Aceh -liike ja Aceh julistettiin jälleen itsenäiseksi vuonna 1976. Seuraavan kahden vuosikymmenen ajan alueella käytiin kiivaita taisteluita, ja vuoteen 1998 oli kuollut 2&nbsp;000 henkilöä. Suharton kukistuminen vuonna 1998 helpotti tilannetta, mutta armeijan sodan aikaisien joukkomurhien paljastuminen kiristi tilannetta pian uudestaan. Vuonna 2001 Acehille annettiin lisää vapauksia, joihin kuului muun muassa šarialain käyttöönotto alueella. Vuoden 2004 tapaninpäivän tsunami teki laajaa vahinkoa Acehissa tappaen noin 168&nbsp;000 paikallista.

## Nykypäivä
Acehin tilanne on rauhoittunut jonkin verran vuonna 2005 solmitun tulitauon ja vuosien 2006 sekä 2007 vaalien seurauksena. Indonesian hallituksen rohkaiseman maahanmuuton takia acehilaiset muodostavat joidenkin tietojen mukaan enää noin puolet Acehin väestöstä loppujen ollessa muualta tulleita maahanmuuttajia. Osa maahanmuuttajista on kuitenkin sittemmin lähtenyt alueelta. Vuoden 2005 rauhansopimuksen mukaan acehilaisten tulisi saada 70&nbsp;% Acehista saaduista kaasu- ja öljytuotoista.

## Lähteet
Pirunpesä (Vesilahti)

**Pirunpesä** on Vesilahden Hinsalassa Tuhnuvuoren jyrkässä kallioseinämässä sijaitseva luola. Luola on vaikeapääsyisessä paikassa lähellä vedenrajaa. Kansantarinoiden mukaan luolasta on ollut yhteys Karkun Pirunvuoreen tai Laukon kartanon keskiaikaiseen kivikellariin. Vesilahden kirkon rakentamisen jälkeen kerrotaan kirkon paikalla aiemmin asustaneiden pakanajumalien muuttaneen järven yli Pirunpesään.

## Lähteet
* Vesilahden nähtävyyksiä : Tuhnuvuori 
* Kristinuskon ja kirkon tulo Vesilahteen 

## Aiheesta muualla

* Retkipaikka.fi: Tuhnunvuoren Pirunpesä
Vallilan Tango

**Vallilan Tango** on suomalainen tanssiorkesteri. Se soittaa nostalgista ja perinteistä suomalaista tanssimusiikkia.  Vallilan Tangossa on seitsemän jäsentä, joiden soittimet ovat viulu, klarinetti, trumpetti, hanuri, kontrabasso ja rummut. Yhtyeen laulusolisti on alkuaan hollantilainen Hans Wessels. Vallilan Tangon johtaja ja pääasiallinen sovittaja on Antti Alavuotunki  soittiminaan klarinetti, bassoklarinetti ja alttosaksofoni.

Vallilan Tangon erikoisuus on, että se kaivaa lähinnä 1930- ja 1940-luvun musiikista esitettäväkseen harvinaisuuksia tai peräti ennenesittämättömiä kappaleita säveltäjiltä kuten Usko Kemppi, Pentti Viherluoto, Arvo Koskimaa, Valto Tynnilä ja Toivo Kärki.

Orkesteri toimii nimeään kantavan kulttuuriyhdistyksen tuella. Kulttuuriyhdistys Vallilan Tango ry on järjestänyt vuodesta 2005 vapputansseja Vallilassa  ja elokuun lopussa Isle of Sheep -tangofestivaalia Lammassaaressa.

## Diskografia
**Iskusävelmiä* (2009)
**Hamstrauskuumetta* (EP, 2018)
**Suuri humppaseikkailu*  (EP, 2019)
**Savukkeelleni*  (EP, 2020)
**Ilojen hotelli*  (2022)

## Lähteet

## Aiheesta muualla
* Vallilan Tangon verkkosivut 
* 
* Vallilan Tango Facebookissa
Petteri Kari

**Petteri Kari** (s. 5. huhtikuuta 1971 Salo) on suomalainen jalkapalloerotuomari. Hän tuomitsi vuosina 1997–2016 Veikkausliigassa yhteensä 286 ottelua. 

Kari nimettiin Veikkausliigan legendaksi vuonna 2021.

Ammatiltaan Kari on opistoupseeri. Hän työskentelee liikuntakasvatusupseerina rannikkolaivastossa Turussa.

Vuonna 2024 Kari erosi Palloliiton erotuomarivaliokunnasta ja sen puheenjohtajuudesta, kun erotuomaritoiminnasta oli paljastunut useita epäkohtia. Karia ja kahta muuta erotuomaria syytettiin muun muassa vallan väärinkäytöstä, kiusaamisesta ja sukulaisten suosimisesta.

## Lähteet
Pirunpesä (Nokia)

**Pirunpesä** on Nokian Sarkolassa sijaitseva suuri sisältä ontto siirtolohkare. Lohkare sijaitsee Kuloveden rannalla  Onniaisten lahdessa Vanajavuoren Pirunpesännokassa. Kiven sisälle pääsee useasta onkalosta. Pirunpesä on luultavasti Suomen toiseksi suurin tafoni Inarin Karhunpesäkiven jälkeen.

## Lähteet
* 

### Viitteet

## Aiheesta muualla
* 
*
Diversity

**Diversity** on englantilainen street dance -ryhmä, joka tunnetaan parhaiten *[[Britain’s Got Talent]]in* kolmannen tuotantokauden voitosta vuonna 2009. He olivat finaalissa yhdessä ennakkosuosikki Susan Boylen kanssa, mutta kaikkien yllätykseksi Diversity voittikin koko kilpailun. Ryhmän osallistuessa kilpailuun nuorimmat sen jäsenet olivat vasta 13-vuotiaita. 

Diversity perustettiin Lontoossa vuonna 2006 ja aluksi tanssiryhmän nimi oli Swift Moves, mutta nimi vaihdettiin melko pian Diversityksi. Vuosi perustamisen jälkeen Diversity voitti The Street Dance Weekend 2007 -kilpailun, jonka jälkeen ryhmä päätti osallistua *Britain’s Got Talent* -kilpailuun. Diversity on voittanut myös The Families United Positive Role Models -palkinnon Spirit of London Awards -tapahtumassa.

Diversity koostuu kymmenestä jäsenestä ja heidän tanssityylinsä sisältää popping, rodoting, lyrical hip hop ja contemporary hip hop -alatyylejä. Diversityllä on Lontoossa oma tanssiharjoituspaikka, jossa he harjoittelevat. Suurin osa Diversityn jäsenistä on vielä koulussa tai yliopistossa. 

## Jäsenet

*Ashley Banjo
:Ashley Banjo (s. 8.lokakuuta 1988, Leytonstone, Lontoo) on Diversity-tanssiryhmä johtaja ja koreografi. Ashleyn pikkuveli Jordan Banjo on myös Diversityn jäsen. Ashley tuomaroi Britannian ensimmäistä Got to Dance -ohjelmaa vuonna 2010 yhdessä Adam Garcian ja Kimberly Wyattin kanssa. Hän on myös esiintynyt yhdessä Diversityn kanssa vuonna 2010 julkaistussa tanssielokuvassa StreetDance 3D. 
*Jordan Banjo
:Jordan Banjo (s. 1991, Leytonstone, Lontoo) on Ashley Banjon pikkuveli ja Diversity-ryhmän jäsen. 
*Sam Craske
:Sam Craske (s. 1990, Dagenham, Lontoo) on Diversity-ryhmän jäsen ja Mitschell Crasken isoveli. 
*Mitchell Craske
:Mitchell Craske (s. 1996, Dagenham, Lontoo) on Diversityn nuorimpia tanssijoita yhdessä Perri Luc Kielyn kanssa. Hänen isoveljensä Sam Craske tanssii myös Diversityssä. Mitchel on tanssinut Diversityssä jo noin 4 vuotta. 
*Ike Ezekwugo
:Ike Ezekwugo (s. 1987, Leynstone, Lontoo) on Diversityn uusin jäsen ja hän on ollut tanssiryhmässä mukana vasta kaksi vuotta. 
*Perri Luc Kiely
:Perri Luc Kiely (s. 1995, Essex) on Diversityn nuorimpia tanssijoita yhdessä Mitchell Crasken kanssa. Perri asuu kotonaan yhdessä äitinsä, isänsä ja sisarusten kanssa.
*Ian McNaughton
:Ian McNaughton (s. 1984, Basildon, Essex) on Diversity-ryhmän vanhimpia jäseniä yhdessä Terry Smithin kanssa. Myös Ianin pikkuveljet Jamie McNaughton ja Matthew McNaughton tanssivat Diversityssä.  
*Jamie McNaughton 
:Jamie McNaughton (s. 1987, Basildon, Essex) on Diversity-ryhmän jäsen ja Ian McNaughtonin pikkuveli sekä Matthew McNaughtonin isoveli.  
*Matthew McNaughton
:Matthew McNaughton (s. 1993, Basildon, Essex) on Diversity-ryhmän jäsen ja myös hänen isoveljensä Ian McNaughton ja Jamie McNaughton tanssivat samaisessa ryhmässä. 
*Warren Russel
:Warren Russel (s. 1991, Dagenham, Lontoo) on Diversity-ryhmän jäsen.
*Terry Smith
:Terry Smith (s. 1984, Rainham, Lontoo) on Diversity-ryhmän vanhimpia jäseniä yhdessä Ian McNaughtonin kanssa.
1827 – Infernal Musical

**1827 – Infernal Musical** on hevimusikaali, jonka ensiesitys oli Turussa 21. tammikuuta 2011. Musikaali kertoo vuonna 1827 tapahtuneesta Turun palosta, ja sisältää runsaasti heavy metal -kappaleita, muun muassa Black Sabbathilta, Metallicalta, Iron Maidenilta, Helloweenilta, Manowarilta sekä kotimaisilta yhtyeiltä, kuten Lordilta ja HIMiltä.

Näytelmän ohjasi Juha-Pekka Mikkola ja käsikirjoitti Mike Pohjola. Käsiohjelman mukaan tarinan alkuperäisidea pohjautui Pohjolan novelliin ja Mikkola keksi toteuttaa sen hevimusikaalina. Esityksen tuotti Turun Nuori Teatteri osana Turun vuotta Euroopan kulttuuripääkaupunkina 2011. Musikaali toteutettiin lähes kokonaan turkulaisvoimin. Koreografina toimi Mikko Kaikkonen ja kapellimestarina Joona Lukala. Puvustuksesta vastasi Tytti Mulo, valosuunnittelusta Antti Niitemaa ja tuliefekteistä Pyroman oy.

Näytelmässä esiintyy monta historiallista henkilöä, kuten Turun polttamisesta syytetty piika Maria Vass, arkkipiispa Jakob Tengström, Fredrika Runeberg, Paavo Ruotsalainen ja Suomen kenraalikuvernööri Arseni Zakrevski. Näytelmän keskeinen aihe on miehuus ja erilaiset miesten mallit.

## Lähteet

## Aiheesta muualla
* Helsingin Sanomien arvostelu.
Carl Christoffer Gjörwell

**Carl Christoffer Gjörwell** tarkoittaa kahta saman nimistä henkilöä, isää ja poikaa:

*Carl Christoffer Gjörwell (vanhempi) (1731–1811), toimittaja
*Carl Christoffer Gjörwell (nuorempi) (1766–1837), arkkitehti
Hirvennenäsaivartaja

**Hirvennenäsaivartaja** (*Cephenemyia ulrichii*) on kiiliäisiin kuuluva, hirven loisena elävä kärpäslaji.

## Koko ja ulkonäkö
Melko kookas, 16&ndash;18&nbsp;mm pitkä ja ruumiinmuodoltaan pullea, pinnaltaan hyvin tuuheakarvainen kärpänen. Karvoituksen musta-keltainen väritys muistuttaa suuresti kimalaista. Verkkosilmät ovat suuret ja kahvinruskeat. Tuntosarvet ovat kärpäsille tyypilliseen tapaan lyhyet, alaspäin kaareutuvat ja niihin liittyy yläviistoon osoittava arista. Suuosia ei ole, eikä aikuinen kärpänen nauti ravintoa.

Täysikasvuinen toukka on tumman punaruskea ja jopa 40 millimetrin pituinen.

## Levinneisyys ja lentoaika
Suomessa hirvennenäsaivartajaa tavataan etelärannikolta ainakin Oulun ja Kuusamon korkeudelle saakka. Aikuiset kärpäset ovat lennossa heinä-elokuussa.

## Elinympäristö ja elintavat
Hirvennenäsaivartajaa tavataan siellä missä hirviäkin. Aikuinen kärpänen on kiiliäisille tyypilliseen tapaan hyvin lyhytikäinen ja sen ainoa tarkoitus on lisääntyminen. Naaras ei muni vaan ruiskauttaa useiden kymmenien pienten toukkien ryhmän isäntäeläimeksi valitsemansa eläimen sieraimeen. Isäntä on jokseenkin aina hirvi, mutta kehittyneitä toukkia on tavattu myös metsäkauriista. Toukat elävät isäntäeläimen nenäontelossa sekä kurkussa käyttäen ravinnokseen limakalvoja. Suuren toukkamäärän tapauksessa infektio voi johtaa kuolemaan, erityisesti vasojen tapauksessa. Satunnaisesti toukat saattavat kaivautua sieraimista ja nielusta syvemmälle, jopa aivoihin asti, jolloin hirvi voi seota tai kuolla. Toukat tarttuvat alustaansa piikikkään pintansa avulla, kunnes täysin kehittynyt toukka antaa isännän aivastaa itsensä ulos. Kotelo sijaitsee maaperässä. Laji talvehtii toukkana isännän elimistössä.

Satunnaisesti hirvennenäsaivartajan tiedetään ruiskuttaneen toukkia myös ihmisen silmään aiheuttaen sidekalvon tulehduksen. Toukkien piikikkyyden vuoksi niiden poistaminen vaatii lääkärikäyntiä. Toukkien ei tiedetä koskaan saavuttaneen toista toukkavaihetta ihmisessä.

## Lähteet

## Aiheesta muualla
* HS.fi (5.5.2011) Hirvennenäsaivartaja roiskaisi toukkia naisen silmään
* Janin hillareissu päättyi ikävästi – ”Täällä on matoja” Ilta Sanomat 2.8.2024 (viitattu 3.8.2024)
* Taxonomicon: ''Cephenemyia ulrichii''
Papinniemen leirintäalue

**Papinnimen leirintäalue** on leirintäalue Etelä-Karjalan pohjoiskärjessä Pyhäjärven rannalla Parikkalan Papinniemessä, entisen Uukuniemen kunnan alueella. Alue on pieni ja lähellä luontoa. Papinniemi tunnetaan erityisesti sen kauniista hiekkarannastaan, joka on pitkä ja hienosta hiekasta muotoutunut.

Historia
Papinniemessä on ollut leirintäalue toimintaa jo 1960-luvulta saakka. Se on yksi Suomen vanhimmista leirintäalueista. Alueella on ollut toimintaa tunnetusti jo 1600- luvulta lähtien.

Uukuniemen Papinniemessä on autioitunut ortodoksikylä, joka on monipuolinen ja laaja historiallisen ajan muinaisjäännösalue. Aluetta pidetään Suomen historian kannalta yhtenä merkittävimpänä arkeologisena alueena. Alueella on sijainnut Uukuniemen ortodoksinen pääkirkko, kalmisto ja asuinpaikka. Asutus on muodostanut kokonaisen ortodoksikylän, joka on autioitunut kokonaan 1600-luvulla.

Papinniemi sijaitsee alueella, joka oli kahden kulttuurialueen ja kahden uskontokunnan rajamailla. Paikka on merkittävä moninaisten löytöjensä ansiosta. Ensimmäiset tiedot Papinniemen muinaisjäännöksestä saatiin talteen jo vuonna 1882 . Tämän jälkeen paikka jäi unohduksiin tutkijoilta yli sadaksi vuodeksi kunnes Papinniemen autiokylää ryhdyttiin tutkimaan jälleen 1990-luvulla.

Alueen muinaisjäännökset sijaitsevat noin puolen kilometrin pituisella ja noin 150 metrin levyisellä harjanteella. Ylhäällä kallioiden eteläpään tasalla on kirkon paikka ja sen luona kalmisto. Kirkon paikan läheisyyteen on pystytetty ortodoksinen matkamiehen risti.

Papinniemen leirintäalueella sijaitsee Suomen parhaiten säilynyt verkkokivi. Verkkokivi toimi kalastajien uhrikivenä.

Alueelta löytyy myös muinainen kouraisukivi, josta mm. kauppamiehet kouraisivat onnea mukaansa vaaralliselle kaupparetkelle.

## Aiheesta muualla
*Leirintäalueen kotisivu Viitattu 5.5.2011.
Paakkola (Tervola)

**Paakkola** on Tervolan kunnan rajojen sisäpuolella sijaitseva kylä. Asukkaita on noin 160.

## Sijainti

Paakkola sijaitsee Tervolan kunnan eteläosassa ja osittain Keminmaan kunnan pohjoisosassa, Lapin läänissä, Peräpohjolan maakunnassa. Nimityksiä Paakkola ja Yli-Paakkola käytetään Kemijoen länsi- ja itäpuolilla nauhamaisesti sijaitsevista kylistä, jotka kuuluvat Tervolan kuntaan. Ala-Paakkola sen sijaan on Keminmaan puolella. Nykyään puhekielessä näistä kylistä käytetään nimityksiä Itäkoski, Länsikoski, Törmä ja Maula. Paakkolanvaara on maaston kohouma Törmässä, Ala-Paakkolassa.

## Tapahtumia

Paakkolassa järjestetään joka vuosi Paakkolan Pilkki -niminen tapahtuma. Kävijämäärä on ollut yleensä 500–700 ihmistä. Pilkit järjestää Paakkolan Kyläyhdistys yhdessä Tervolan kunnan kanssa. Tapahtuma on järjestetty vuodesta 1995 alkaen.

## Kyläyhdistys
Paakkolan Kyläyhdistys on aktiivinen toimija ja kylän kehittäjä. Kyläyhdistys osti vuonna 2016 Paakkolan Nuorisoseuralta toimitalon. Kyläyhdistys saneerasi talosta koko kylän yhteisen harrastus-, tapahtuma-, viihtymis- ja kokoontumispaikan, johon mahtuu 100 henkeä. Paakkolan Kylätalo on nykyaikaisesti varustettu ja sopii sekä kokousten että erilaisten juhlien pitopaikaksi.

## Muuta
Paakkolassa sijaitsevassa Tervolan kotiseutumuseossa esitellään  Kemijokivarren asutuksen historiaa esiteltynä vanhan maalaistalon pihapiirissä ja entisöidyssä Paakkolan kyläkoulussa. Museoalueella on näyttelypuisto, jossa on alueella perinteisesti kasvatettuja kasvilajeja ja harvinaisuuksia. Paakkolan Virkistysniemessä ovat veneenlaskupaikka, kota, uimaranta ja leikkikenttä. 

## Kirjallisuutta
*Kempas, Mika & Pränni, Eero (toim.): *Ylipaakkola : meän kylä kahen puolen jokia.* Paakkolan kyläyhdistys, 2002. .

## Aiheesta muualla
* Paakkolan Kyläyhdistys
Pertti Lehikoinen

**Pertti Lehikoinen** (s. 19. maaliskuuta 1952 Helsinki) on suomalainen kirjeshakin maailmanmestari.

Lehikoinen on valmistunut ylioppilaaksi Helsingin lyseosta. Sen jälkeen on suorittanut ohjelmoijan tutkinnon Atk-instituutissa ja työskennellyt 1978-2004 systeemisuunnittelijana Aro-Yhtymässä. Hän jäi pois työstä kun kirjeshakin maailmanmestaruusturnaus alkoi.

Lehikoinen saavutti nuortenmestaruuden lähishakissa 1970 ja mestaruuden 1989. Kirjeshakin mestaruuden hän sai 1972, suomenmestaruuden 1976, kansainvälisen mestaruuden 1980, suurmestaruuden 1985 ja vihdoin 2011 maailmanmestaruuden, joka oli ollut hänen haaveenaan vuodesta 1975. Voittoon hän lopetti kilpailemisen: "Huipulla on hyvä lopettaa."

## Lähteet
Pickford House Museum

**Pickford House Museum** on museona toimiva kaupunkitalo Derbyn kaupungissa Englannissa. Sen rakennutti perheelleen arkkitehti Joseph Pickford (1734-1782) vuonna 1770. Talo on sisustettu kuvaamaan elämää Yrjöjen aikakaudella. Siellä on näytteillä myös kaupunginmuseon tekstiilikokoelma, jossa on asuja myös 1900-luvulta.

Useimmat tuon aikakauden museoidut rakennukset ovat komeita kartanoita, joissa näkyy yläluokan elämää, mutta Pickford Housessa esitellään keskiluokan historiaa. Pohjakerroksen huoneet on sisustettu sellaiseen asuun jossa ne olisivat voineet olla Pickfordin aikana. Palveluskunnan elämää 1830-luvulla valottavat keittiö, kodinhoitohuone, kellari ja ruokakomero. Keskikerrokseen on luotu vuoden 1815 asussa olevat makuuhuone ja pukeutumishuone. Ylimmässä kerroksessa on palvelijanhuone.

Museoon liittyy myös muotopuutarha ja tuoksuvien kasvien puutarha.

## Lähteet
C. E. Carlson

**C. E. (Carl Erik) Carlson** (16. helmikuuta 1923 Helsinki – 28. huhtikuuta 2010 Helsinki) oli talouselämän vaikuttaja ja kirjailija. Hän toimi Suomen itsenäisyyden juhlarahaston yliasiamiehenä ja julkaisi taloustieteellisten teosten ohessa myös muistelmateoksen.

## Elämä ja ura
C. E. Carlsonin vanhemmat olivat Helsingin käräjäoikeuden oikeusneuvosmies, lakitieteen tohtori (h.c.) B. C. Carlson ja konttoristi Margit Spranger. Hän kävi ruotsinkielisen alkeiskoulun, mutta kirjoitti ylioppilaaksi suomenkielisen Normaalilyseon klassiselta linjalta. Suoraan varusmiespalveluksesta hän joutui jatkosodan rintamalle kesällä 1941. Sodan jälkeen hän valmistui diplomi-insinööriksi Helsingin Teknillisestä korkeakoulusta 1949.

Toimittuaan useissa yrityselämän johtotehtävissä Carlson väitteli tohtoriksi 1969. Hänet nimitettiin Teknillisen korkeakoulun tuotantotalouden professoriksi. Päätyönsä hän teki yliasiamiehenä Suomen itsenäisyyden juhlarahastossa Sitrassa vuosina 1974–1986.

Carlson oli naimisissa Pirkko Carlsonin (o.s. Hiekkala) kanssa vuodesta 1948. Heidän lapsensa olivat kirjailija Kristina Carlson, antropologi Jöns Carlson, kielitieteilijä Lauri Carlson ja lääketieteen tohtori Petteri Carlson.

## Kirjallinen tuotanto
Carlson kirjoitti sekä suomeksi että ruotsiksi. Hänen johdollaan laadittiin Sitran tulevaisuutta käsittelevä teos *Suomen talous 2010*. Hänen omia tekstejään on koottu teokseen *Puheita ja kirjoituksia 1974–1985.* Vuonna 1999 ilmestyi Carlsonin kirjoittama Fiskars-yhtiön historia *Fiskars 350*.

*Nuoren miehen sota 1941–1944* (1993) on Carlsonin muistelmateos rintamavuosilta. Sotaan joutuessaan hän oli 18-vuotias. Hän ei keskity niinkään sodan kulun ja taisteluiden kuvaamiseen kuin kertoo siitä, millaista nuorten miesten elämä rintamalla ylipäänsä oli: asemasotavaiheen erilaiset vapaa-ajan harrastukset, opiskelu, kirjeiden odottaminen ja toisaalta toverien kuoleman kohtaaminen.

## Teokset
* *Suomen talous 2010.* Suomen Itsenäisyyden juhlavuoden 1967 rahasto, 1981. Sarja B. ISSN 0355-1986 
* C. E. Carlson, Tauno Olkkonen, Pentti Kallio, *Teollisuustalous*. Tietomies, 1982. 
* *Puheita ja kirjoituksia 1974–1985*. Helsinki 1986. Suomen itsenäisyyden juhlavuoden 1967 rahasto. Sarja B. ISSN 0355-1989 
* *Nuoren miehen sota 1941–1944.* Gummerus, 1993. 
* *Fiskars 350*. Otava, 1999. Suom. Pirkko Carlson. 

## Lähteet

* Bertil Roslin, *C.E. Carlson.* Hufvudstadsbladet 9.6.2010
**Suomen professorit 1640–2007*. Toim. Leena Ellonen. Suomen professoriliitto. Helsinki, 2008.
*Tuomo Särkikoski, *Sitra – tulevaisuus tehtävänä*. Edita, 2007. Sitra, ISSN 0785-8388

### Viitteet

## Aiheesta muualla
* Haastattelu:
Lontoo rae

**Lontoo rae** on alun perin Chymoksen ja nykyisin Fazerin valmistama lakritsimakeinen, joka tuli markkinoille vuonna 1957. Rakeissa on lakritsisydän ja rapea aniksen makuinen kuori, jonka väri on valkoinen, vaaleankeltainen tai vaaleanliila. Se on yksi suosituimpia ”leffakarkkeja”. 

Sen mainonta sai aikoinaan paljon huomiota, kun tv-sarjasta ''Mennään bussilla'' tuttu rahastaja Jack (Bob Grant) puhui huonolla suomella ”niin Londoraeta, niin Londoraeta”.

Lontoo raetta myydään pusseissa sekä suklaalevynä. Pussista poiketen Lontoo rae -suklaalevy sisältää ammoniumkloridia eli salmiakkia.

## Lähteet
* Suomessa valmistettuja Fazerin Lontoo rakeita pussissa (150 g)

### Viitteet

## Aiheesta muualla

* Lontoo rae Mainos, jossa Mennään bussilla -sarjasta tuttu hahmo mainostaa makeisia (v. 1980)
Nacho

**Nachot** ovat Meksikosta peräisin olevia juustokuorrutettuja tortillalastuja. Nachojen keksijänä pidetään meksikolaista Ignacio Anayaa, joka tarjoili lempinimensä mukaisia nachoja vuonna 1943. Sittemmin nachoista on tullut suosittuja ympäri maailmaa.

## Annos
Nachot koostuvat juustokuorrutteisista tortillalastuista, jotka tarjoillaan joskus esimerkiksi kanan, papujen tai pippurien kera. Juusto on tavallisesti cheddaria, mutta monet valmistajat käyttävät eri juustojen sekoituksia.

## Historia
Nachojen keksijänä on pidetty Ignacio Anayaa. Hänen nimensä lyhennettiin usein muotoon *Nacho* ja hän työskenteli isäntänä (*maître*) Victory Club-hotellilla Piedras Negrasissa Meksikossa. Vuonna 1943 paikan päälle tuli amerikkalaisten naisten matkaseurue. Naisten miehet työskentelivät läheisellä Fort Duncanin lentotukikohdassa Yhdysvaltojen puolella rajaa ja naiset olivat tulleet syömään Victory Clubille ostosmatkansa aikana. Kokki ei ollut kuitenkaan tuolloin töissä, joten Ignacio Anaya päätti tehdä itse ruokaa joukolle. 

Keittiössä oli joitakin ylijääneitä raaka-aineita. Anaya valmisti joitakin tortillalastuja ja kuorrutti ne cheddarjuustolla ja jalapenolla lämmittäen annosta muutaman minuutin uunissa nimeten valmiin annoksen lempinimensä mukaan nachoiksi. Nachojen keksijä Anaya kuoli vuonna 1975. 

Nachojen resepti julkaistiin vuonna 1949 ilmestyneessä kirjassa *A Taste of Texas*, ja vuonna 1976 Frank Liberton omistama Rico’s Products tarjoili nachoja ensimmäistä kertaa baseballpelin aikana Texas Rangers-joukkueen ottelussa.

## Lähteet

## Katso myös
*Tex-mex
Voimistelu kesäolympialaisissa 1952 – naisten hyppy

Naisten voimistelun hyppyyn Helsingin olympiakisoissa 1952 osallistui 134 urheilijaa ja he edustvat 18 eri kansakuntaa. Kilpailu käsitti kaksi suoritusta, pakolliset ja vapaavalintaiset liikkeet. Pisteet vaikuttivat osaltaan myös henkilökohtaiseen 8-otteluun ja joukkuekilpailuun.

## Hyppy

## Lähteet
* Tulokset puolan kielellä
Rusakkonuljaska

**Rusakkonuljaska** (*Chroogomphus rutilus*) on Suomessa yleinen hyvä ruokasieni, jota ei kuitenkaan tapaa erityisen usein suurissa määrin samoilla kohdin. Se on pääosin kosteahkojen lehtojen alueella. Se suosii kalkkipitoista maaperää ja katsotaan männyn juurisieneksi. 

Rusakkonuljaska on DNA-tutkimuksen perusteella jaettu viideksi eri lajiksi, joista ainakin neljä kasvaa Suomessa. Myöhemmin annetut lajinimet ovat kangasrusakkonuljaska, jänönnuljaska, purppuranuljaska, rusojalkanuljaska sekä nimilaji ruskonuljaska (*C. rutilus*).  

Sieni on pehmeä, jalka täyteinen ja hoikkarakenteinen. Lakki on huomattavan kupera ja heltat paksut ja harvassa, mustaitiöiset, huomattavan voimakkaasti johteiset. Ulkomuoto vaikuttaa selkeästi muiden nuljaskoiden kaltaiselta, mutta rusakkonuljaska luetaan nykyisin eri sukuun kuin Suomessa tavattavat limanuljaska, punanuljaska ja lehtikuusennuljaska.

## Lähteet

## Aiheesta muualla
* Luontoportti: Rusakkonuljaska (''Chroogomphus rutilus'')
* ''Chroogomphus rutilus'', rusakkonuljaska @ Natural Fungi in Finland
* Laji.fi: rusakkonuljaska (''Chroogomphus rutilus'') Kuvia.
* UniProt, taxonomy: Chroogomphus rutilus
Vesak

**Vesak** tai suomeksi **buddhapäivä** on Buddhan syntymän kunniaksi vuosittain vietetty buddhalainen juhla. Sen ajankohta vaihtelee valtioittain ja kuun vaiheiden mukaan. Yleensä vesakia vietetään buddhalaisen kalenterin vaiśākha-kuukauden täydenkuun päivänä, mutta monissa mahajana-buddhalaisissa maissa vaiśākha-kuukauden 8. päivänä. Gregoriaanisessa kalenterissa juhla sijoittuu toukokuun tienoille.

## Lähteet
Konstantin Barulin

**Konstantin Aleksandrovitš Barulin** (, s. 4. syyskuuta 1984 Karaganda, Kazakstanin SNT, Neuvostoliitto) on venäläinen jääkiekkomaalivahti. Hän on pelannut aiemmin KHL:n Ak Bars Kazanissa, Atlantissa, HK Sotšissa, HK Neftehimik Nižnekamskissa sekä TsSKA Moskovassa. 

St. Louis Blues varasi Barulinin  kolmannella kierroksella 84. pelaajana, mutta hän ei tehnyt sopimusta St. Louisin kanssa vaan jäi Venäjälle, missä on pelannut KHL:ssä vuodesta 2008.

Barulin kuului Venäjän jääkiekkomaajoukkueeseen sen voittaessa MM-kultaa vuonna 2012, mutta pelasi turnauksessa vain kaksi ottelua.

## Lähteet

## Aiheesta muualla

* 
*
Virolat

**Virolat** (*Virola*) on eteläamerikkalainen kasvisuku, joka kuuluu muskottikasvien (*Myristicaceae*) heimoon.

Puun pihka sisältää voimakkaita hallusinogeenisia alkaloideja. Pihkaa on kuivattu, jauhettu ja imetty sieraimiin. Sitä on käytetty Amazonin heimojen maagis-uskonnollisissa menoissa.

## Lajeja
* *[[Virola calophylla]]*
* *[[Virola calophylloidea]]*
* *[[Virola elongata]]* – nuuskavirola
* *[[Virola sebifera]]*
* *[[Virola surinamensis]]* – guyananvirola
* *[[Virola theiodora]]*

## Lähteet
* ''Virola'' ITIS-tietokannassa

### Viitteet
Hans Jacob von Grimmelshausen

**Hans Jacob von Grimmelshausen** (n. 1622 Gelnhausen – 17. elokuuta 1676 Renchen) oli saksalainen kirjailija, jonka tunnetuin teos on *Der Abenteuerliche Simplicissimus Teutsch*, 1676 eli *[[Seikkailukas Simplicissimus]]* (suom. Werner Anttila, 1950, 2. p. Karisto 1977). Humoristinen teos on omaelämäkerrallinen kuvaus, joka sijoittuu kolmikymmenvuotisen sodan aikaan.

## Lähteet
* Toim. Risto Rantala ja Kaarina Turtia, Otavan kirjallisuustieto. Otava, 1990 

### Viitteet

## Aiheesta muualla
Khổng Tú Quỳnh

**Khổng Tú Quỳnh** (s. 22. marraskuuta 1991) on vietnamilainen poplaulaja, näyttelijä ja malli.

Nuorena hän esiintyi lukuisissa teinilehdissä ja osallistui koulujensa kulttuurifestivaaleihin ja tanssikilpailuihin. 16-vuotiaana hänet löysi vietnamilainen levy-yhtiö NewGen Entertainment, jonka kanssa hän sitten allekirjoitti sopimuksen. Julkaistuaan suosituimman kappaleensa Tiệm Bánh Dâu Tây (*mansikkaleipomo*) Tú Quỳnhin fanit alkoivat kutsua häntä nimellä **Cô Bé Dâu Tây** eli Pikkuneiti Mansikka.

Nykyään hän myös opiskelee ravintolan johtoa ja turismia Hồng Bàngin yliopistossa Hồ Chí Minhin kaupungissa.

## Lähteet

## Aiheesta muualla
*
Ronin The Samurai

**Ronin The Samurai** on Angry Martian Studiosin kehittämä hack and slash -peli, joka julkaistiin iPadille vuonna 2010. Siitä on tehty myös 21. toukokuuta 2010 kehittynyt versio, jossa muun muassa HD-grafiikat, uutta kuvamateriaalia, uudet animaatiot ja uudet viholliset.

## Tarina
Pelin tapahtumat sijoittuvat feodaaliseen Japaniin, jossa ilkeä shōgun Herra Itachi Hatake on vallannut maan. Herra Hataken armeijat alkavat hyökätä rauhalliseen maahan ja teurastavat kaiken tielleen osuvan. Lukemattomat sotilaat kaatuvat taistelussa Herra Hataken armottomia armeijoita vastaan. Kaikki tuntuu olevan menetetty, mutta sitten verisestä sumusta ilmestyy eräs tuntematon voimakas ja peloton samurai aikomuksenaan kukistaa ilkeä shōgun.

## Kehitys
*Ronin The Samurai* kehitettiin iPhonen Unity3D-pelimoottorilla. Peli julkaistiin iTunesin App Storessa 4. toukokuuta 2010.

## Lähteet

## Aiheesta muualla
*Angry Martian Studios Facebookissa
Robert Preston

**Robert Preston** (8. kesäkuuta 1918 Newton, Massachusetts – 21. maaliskuuta 1987 Santa Barbara, Kalifornia) oli yhdysvaltalainen näyttelijä. Hän aloitti elokuvauransa 1930-luvun lopulla. Tunnetuksi hän tuli näyteltyään Cecil B. DeMillen vuonna 1939 valmistuneessa elokuvassa *[[Urhojen tie]]*. Preston näytteli Broadwaylla musikaalissa *[[The Music Man]]* ja sai roolisuorituksestaan Harold Hillinä Tony-palkinnon. Hän näytteli saman roolin myös musikaalin elokuvaversiossa *[[Musiikkimies]]*, joka valmistui vuonna 1962. Toisen Tony-palkintonsa Preston sai vuonna 1966 musikaalista *I Do! I Do!*. Preston oli ehdolla parhaan miessivuosan Oscar-palkinnon saajaksi elokuvasta *[[Victor/Victoria]]* (1982).

## Lähteet
Deezer

**Deezer** on ranskalainen musiikkipalvelu, jossa käyttäjät voivat kuunnella musiikkia suoratoistona Internetistä. Deezer julkaistiin 24.&nbsp;elokuuta 2007. Palvelua kustannetaan mainostuloilla. Toukokuussa 2013 Deezerissä oli 20 miljoonaa kappaletta. Palvelun käyttö ei vaadi erillistä ohjelmaa, vaan sivustolla olevia kappaleita pystyy kuuntelemaan suoraan verkkosivuston kautta. Palvelu on saatavissa myös älypuhelimille erillisen sovelluksen kautta. Palvelu avattiin Suomessa toukokuussa 2013. Deezerissä on tarjolla yli 53 miljoonaa kappaletta.

## Lähteet

## Aiheesta muualla
* Deezer
Sivetti

**Sivetti** on sivettikissojen peräaukon tienoilla olevista anaalirauhasista erittyvä voimakashajuinen aine.

## Lähteet
2,3-bisfosfoglyseriinihappo

**2,3-Bisfosfoglyseriinihappo** eli **2,3-bisfosfoglyseraatti** (C3H8O10P2) on glyseriinihapon johdannainen, jossa hapon kaksi hydroksyyliryhmää ovat esteröityneet fosforihapon kanssa. Se on punasoluissa esiintyvistä orgaanisista fosfaateista yleisin ja tärkeä hemoglobiinin toiminnalle.

## Metabolia
2,3-Bisfosfoglyseriinihappoa muodostuu punasoluissa glykolyysin sivureaktiona. Osa glykolyysissä muodostuneesta 1,3-bisfosfoglyseraatista muunnetaan isomeerikseen 2,3-bisfosfoglyseriinihapoksi bisfosfoglyseraattimutaasientsyymin katalysoimana. Yhdiste voidaan muokata takaisin glykolyysiin bisfosfoglyseraattifosfataasientsyymillä, joka muuttaa sen 3-fosfoglyseriinihapoksi. Tämä hajottaminen on suotuisaa erityisesti matalassa pH:ssa.

2,3-Bisfosfoglyseraattia muodostuu myös glykolyysin kahdeksannessa vaiheessa. Fosfoglyseraattimutaasientsyymi siirtää itseensä kiinnittyneen fosfaattiryhmän 3-fosfoglysiinihapolle, jolloin muodostuu 2,3-bisfosfoglyseriinihappoa. Tämän jälkeen fosfoglyseraattimutaasi hydrolysoi toisen fosfaattiesteriryhmistä ja muodostuu 2-fosfoglyseriinihappoa.

## Merkitys hapensiirrossa

2,3-Bisfosfoglyseraatin konsentraatio veressä on noin 2 mM, mikä vastaa hemoglobiinin konsentraatiota. Yhdiste on allosteerinen säätelytekijä, joka sitoutuu jännittyneen T-konformaatiossa olevaan hemoglobiiniin. T-konformaatiossa hemoglobiinitetrameerissa on tasku, jossa on histidiini- ja lysiini-aminohappoja, joiden sivuketjut ovat positiivisesti varautuneita ja 2,3-bisfosfoglyseraatti sitoutuu niihin. Tämä tasapainottaa muuten epästabiilia T-konformaatiota, joka hapen sitoutuessa muuttuisi relaksoituneeksi R-muodoksi, jossa taskua ei ole. T-muodon affiniteetti hapen suhteen on heikompi kuin R-muodolla ja se siis myös luovuttaa helpommin happea tätä tarvitseville kudoksille. T-hemoglobiini, johon on sitoutunut 2,3-bisfosfoglyseriinihappo tarvitsee suuremman happikonsentraation muuttaakseen konformaatiotaan kuin T-muodossa oleva hemoglobiini, johon se ei ole sitoutunut.

Sikiöiden hemoglobiinin rakenne on erilainen kuin aikuisilla. Sikiön hemoglobiini sitoutuu 2,3-bisfosfoglyseriinihappoon heikommin kuin aikuisten hemoglobiini ja hapensitomiskyky on tällöin suurempi. Tämä mahdollistaa erittäin tehokkaan hapensiirron äidiltä sikiölle. 

Veren 2,3-bisfosfoglyseriinihappokonsentraatio kasvaa tupakoinnista tai korkealla vuoristossa vähähappisissa oloista johtuvassa kroonisessa hypoksiassa. Yhdisteen pitoisuus on koholla myös kroonista anemiaa sairastavilla henkilöillä

## Lähteet

## Aiheesta muualla
*Human Metabolome Database: 2,3-Diphosphoglyceric acid
Käsipallon miesten Euroopan-mestaruuskilpailut

**Käsipallon miesten Euroopan-mestaruuskilpailut** on European Handball Federationin kahden vuoden välein järjestämä mestaruusturnaus eurooppalaisille maajoukkueille. Ensimmäinen turnaus pelattiin vuonna 1994.

## Kisapaikat ja mitalistit

## Aiheesta muualla
* EHF Euro
Käsipallon Euroopan-mestaruuskilpailut

**Käsipallon Euroopan-mestaruuskilpailut** voi tarkoittaa seuraavia kilpailuja:

* Käsipallon miesten Euroopan-mestaruuskilpailut
* Käsipallon naisten Euroopan-mestaruuskilpailut
Hot Sauce Committee Part Two

**Hot Sauce Committee Part Two** on Beastie Boysin kahdeksas studioalbumi. Sen piti alun perin ilmestyä 15. syyskuuta 2009 nimellä *Hot Sauce Committee, Pt. 1*. Albumin julkaisu kuitenkin siirtyi Adam ”MCA” Yauchin syöpädiagnoosin takia. Kahden vuoden viivästyksen jälkeen Hot Sauce Committee Part Two ilmestyi Euroopassa huhtikuun 2011 lopussa ja Yhdysvalloissa 3. toukokuuta 2011. Suomessa albumi debytoi virallisen albumilistan sijalla 29.

Albumin on tuottanut Beastie Boys ja miksannut Philippe Zdar. 

## Kappaleet
#
#
#
#
#
#
#
#
#
#
#
#
#
#
#
#

**Deluxe Editionin bonuskappaleet**
#
#
#

**Japanin bonuskappale**
#

## Arvostelut
* Allmusic: 
* Desibeli.net: 
* Entertainment Weekly: A–
* Metacritic: 83/100
* Pitchfork Media: 7.0/10
* Rolling Stone: 
* Soundi: 

## Lähteet
Oma-kabaree

**Oma-kabaree** oli syksyllä 1969 esitetty poliittinen kabaree-ohjelma. Sen tekijänä oli Yle TV1:n teatteritoimitus, jossa vaikutti joukko vahvasti vasemmistolaisia kulttuurihenkilöitä. Ohjelmaa kuvattiin sanoin: *"Poliittinen kabaree omistamisen ihanuudesta ja taloudellisesta demokratiasta."* Ohjelman tarkoitus oli herättää kysymyksiä tuotantovälineiden omistuksesta, taloudellisen vallan keskittymisestä ja tuloeroista. Ohjelmaa arvostelleet arvioivat kabareen sisällön olevan sosialistinen.

## Esiintyjät
* Kristiina Halkola
* Vesa-Matti Loiri

## Tuotantoryhmä
* Timo Bergholm (tuottaja)
* Anu Saari (ohjaaja)
* Kaj Chydenius (musiikki)
* Eero Ojanen (musiikki)
* Aimo Pöyhönen (lavastus) 
* Mikko Sergejeff (kuvaus, valot)

## Tekstit
* Antti Eskola
* Antero Jyränki
* Jaakko Laakso
* Aulikki Oksanen
* Petri Repo
* Arvo Salo

## Vaikutukset

Ohjelma poiki valituksen Yleisradion ohjelmaneuvostolle. Ohjelmaneuvoston kokoukselle jätetyssä päätöslauselmaehdotuksessa arvioitiin, ettei ohjelma täytä Yleisradion voimassa olevan toimiluvan edellyttämää asiallisuutta ja puolueettomuutta. Neuvosto hylkäsi esityksen äänin 6-7.

Oma-kabareesta on jäänyt elämään etenkin 24. syyskuuta 1969 Kristiina Halkolan esittämä Laulu 20 perheestä, jossa lueteltiin suurin osa tuon ajan Suomen rikkaimmista suvuista.

## Lähteet
Cyrinda Foxe

**Cyrinda Foxe** (22. helmikuuta 1952 – 7. syyskuuta 2002 Santa Monica, Kalifornia, Yhdysvallat) oli yhdysvaltalainen näyttelijä, malli ja tiedottaja, joka esiintyi elokuvassa *[[Andy Warhol's Bad]]*. Hänellä oli suhteita ja avioliittoja rockmuusikoiden kanssa.

## Varhainen elämä ja ura

Cyrinda Foxe syntyi Santa Monicassa Kaliforniassa armenialaiseen perheeseen. Hänen syntymänimensä oli Kathleen Victoria Hetzekian, ja hän sai armeijatyylisen kasvatuksen väkivaltaisessa kodissa. Hän asui väliaikaisesti Texasissa ja Oklahomassa ennen kuin asettui New Yorkiin, missä hän sai työn Greta Garbon assistenttina. Myöhemmin Foxe vaihtoi nimensä, alkoi käydä yökerhossa Max's Kansas City ja ryhtyi näyttelijäksi. Hänen merkittävin roolinsa oli elokuvassa *Andy Warhol's Bad* vuonna 1977. 

Foxella oli suhde David Bowien kanssa hänen työskennellessään tiedottajana yrityksessä MainMan Artistes LTD, joka oli Bowien manageriyhtiö. Hän esiintyi myös Bowien musiikkivideolla *Jean Genie* vuonna 1972.

Foxe tutustui New York Dolls -yhtyeeseen ja ryhtyi seurustelemaan yhtyeen keulahahmon David Johansenin kanssa, ja vuonna 1977 - vuosia kestäneen seurustelun jälkeen - he menivät naimisiin. Tuolloin New York Dollseilla oli sama manageri kuin Aerosmithillä, ja ensimmäisen avioliittonsa aikana Foxe tapasikin yhtyeen keulahahmon Steven Tylerin.

Alle vuoden kestäneen avioliiton jälkeen Foxe jätti Johansenin Tylerin takia. Foxe ja Tyler menivät naimisiin ja saivat tyttären nimeltä Mia. Liitto kesti kymmenen vuotta, mutta oli vaikea huumeongelmien, avioliiton ulkopuolisten suhteiden ja sekä henkisen että fyysisen väkivallan vuoksi. Pariskunta erosi pian sen jälkeen kun Aerosmith oli tehnyt comebackin 1980-luvun loppupuolella. Foxe kasvatti tyttärensä Sunapeessa New Hampshiressa ja New Yorkissa.

## Viimeiset vuodet ja kuolema

Foxen muistelmat *Dream On: Livin' on the Edge with Steven Tyler and Aerosmith* hän kirjoitti Danny Fieldsin avustuksella, ja ne julkaistiin 1997. Pian kirjan julkaisun jälkeen Foxe lisäksi ilmoitti, että kirjan pokkariversio sisältäisi alastonkuvia Steven Tylerista. Vuonna 1999 Tyler voitti asiasta aloitetun oikeudenkäynnin ja kuvat jäivät julkaisematta. Vuotta myöhemmin Foxe avasi nettisivuston, jolla hän yritti myydä samaisia alastonkuvia, mutta vuoden lopussa sivusto suljettiin.

Vuonna 2001 Foxe sai lievän aivohalvauksen. Hänellä ei ollut tuolloin edes asuntoa, ja hän sai hoitoa vähävaraisten terveydenhoitoa varten perustetulta Medicarelta. Myra Freidman järjesti rahankeruutapahtuman CBGB's-klubilla tukeakseen Foxea. Hämmästyneenä ex-vaimonsa köyhyydestä Tyler tapasi hänet ja heidän tyttärensä Mian ja myi myöhemmin signeeratun kitaran, jonka tuoton (5&nbsp;000 dollaria) hän lahjoitti Foxelle. Myös David Bowie keräsi rahaa myymällä kitaransa. Lisäksi Tyler maksoi hotellihuoneen, jossa Foxe meni naimisiin Keith Waan kanssa 28. elokuuta 2002.

Foxe kuoli aivokasvaimeen 7. syyskuuta 2002.
Of Rust and Bones

__NOTOC__
**Of Rust and Bones** on suomalaisen metalliyhtye Poisonblackin neljäs studioalbumi, joka julkaistiin 22. maaliskuuta 2010. Albumi on Poisonblackin viimeinen julkaisu Century Media -levy-yhtiön alaisuudessa.

Albumi ylsi Suomen virallisen listan sijalle 6.

## Kappaleet
#
#
#
#
#
#
#
#
#

## Kokoonpano
* Ville Laihiala – laulu, soolokitara, taustalaulu
* Janne Markus – kitara, taustalaulu
* Antti Remes – basso
* Tarmo Kanerva – rummut
* Marco Sneck – koskettimet

## Arvostelut
* Blabbermouth: 
* Imperiumi.net: 
* Soundi: 

## Lähteet

## Aiheesta muualla
* 
*
Four Seasons Hotel Miami

**Four Seasons Hotel Miami** on hotellikäytössä oleva pilvenpiirtäjä, joka sijaitsee Miamin kaupungissa Floridan osavaltiossa Yhdysvalloissa. Rakennus tunnetaan myös nimellä **Four Seasons Tower**. Four Seasons Hotel Miami on Miamin kaupungin ja Floridan osavaltion toiseksi korkein rakennus Panorama Towerin jälkeen: sen korkeus on 240 metriä. Rakennuksen rakentaminen aloitettiin vuonna 2000, ja se valmistui vuonna 2003. Rakennuksen kustannukset olivat noin 280 miljoonaa USA:n dollaria. Suunnittelijana toimi Gary Edward Handel & Associates -yhtiö.

## Katso myös
*Four Seasons -hotelliketju

## Lähteet

## Aiheesta muualla
Arlex Blomqvist

**Frans Arlex Ernfrid Blomqvist** (24. helmikuuta 1898 Degerby – 26. helmikuuta 1918 Kirkkonummi) oli suomalainen maanviljelijä ja ruotsin kielellä kirjoittanut runoilija.

Suomen sisällissotaan valkoisten puolella suojeluskunnassa osallistunut Blomqvist kaatui helmikuun lopulla 1918 Kirkkonummella. Blomqvistin runoja julkaistiin 1919 kokoelmassa *Drömmen om livet*.

## Teoksia
* *Drömmen om livet*.   Schildt, Helsingfors 1919, 2. näköispainos Hembygdens vänner i Sjundeå, Sjundeå 1988 

## Lähteet
* 
* Suomen sotasurmat 1914-1922-tietokanta 
* Teoslista Fennica-tietokanta
Nikolai Breško-Breškovski

**Nikolai Nikolajevitš Breško-Breškovski** (; 20. helmikuuta (J: 8. helmikuuta) 1874 Pietari – 23. elokuuta 1943 Berliini) oli venäläinen kirjailija ja lehtimies.

Nikolai Breško-Breškovski syntyi puolalais-ukrainalaiseen aatelissukuun. Hänen äitinsä oli narodnikki ja sosialistivallankumouksellisten johtaja Jekaterina Breško-Breškovskaja. Äidin pidätyksen ja karkotuksen takia Nikolai kasvoi enonsa luona Volynian Zaslavissa. Valmistuttuaan Rovnon reaaliopistosta vuonna 1893 hän muutti Pietariin, jossa hän työskenteli valmisteveroviraston tarkastajana. 1890-luvun puolivälissä hänestä tuli ammattikirjailija.

Breško-Breškovskin varhaisten teosten aiheena oli Ukrainan maaseudun elämä ja Zaporižžjan kasakoiden historia. 1900-luvun alusta lähtien hän kirjoitti sanoma- ja aikakauslehtiin urheilusta, muodista, seurapiiritapahtumista ja maalaustaiteesta. Taidekriitikkona Breško-Breškovski oli suorasukainen ja naiivi. Leo Tolstoin haastattelu vuonna 1907 sai Viktor Bureninin nimittämään häntä ”kuuluisuuksia imeväksi kirpuksi”.

Kirjailijana ja lehtimiehenä Breško-Breškovski oli tavattoman tuottelias. Ajankohtaisten lehtiartikkeleiden lisäksi hän kirjoitti satoja kaupunkirahvaalle tarkoitettuja viihderomaaneja ja -kertomuksia. 1910-luvun alussa Breško-Breškovski oli Venäjän luetuin kirjailija. Erityisen suosittuja olivat sirkuspainijoiden ja härkätaistelijoiden elämästä kertovat romaanit. Eräitä niistä esitettiin myös näytelmäversioina. Breško-Breškovski oli Venäjän ensimmäinen elokuvakäsikirjoittajana toiminut kirjailija ja hän työskenteli myös elokuvaohjaajana.

1910-luvun puolivälissä kirjailijan pääteemaksi muodostui seurapiirien ja hovin paheellinen elämä. Balkanin sodissa vuosina 1912–1913 hän työskenteli sotakirjeenvaihtajana. Ensimmäisen maailmansodan aikana hän kirjoitti isänmaallisia ja saksalaisvastaisia romaaneja. Helmikuun vallankumouksen jälkeen kirjoitettu ”Keisariparin häpeä” (*Pozor dinastii*, 1917) kuvaa Grigori Rasputinin vaikutusta Venäjän keisaripariskuntaan.

Vuonna 1920 Breško-Breškovski muutti pois Venäjältä. Ulkomailla kirjoitettujen yli kolmenkymmenen romaanin aiheita ovat ”juutalaisten, saksalaisten ja bolševikkien Venäjän-vastainen salaliitto” sekä salaperäisen ”Slaavilaisen liiton” toiminta. Vuonna 1933 kirjailija siirtyi Berliiniin, jossa hän työskenteli Natsi-Saksan propagandakoneistossa. Hän sai surmansa kaupungin pommituksessa.

## Suomennettu teos
**Keisariparin häpeä: kaksiosainen poliittinen romaani*. Helsinki: G. W. Edlund, 1917.

## Lähteet

## Aiheesta muualla
* Nikolai Breško-Breškovskin teoksia Lib.ru -sivustolla
Robert Cormier

**Robert Edmund Cormier** (17. tammikuuta 1925 – 2. marraskuuta 2000) oli yhdysvaltalainen kirjailija, kolumnisti ja toimittaja, joka oli tunnettu syvästi pessimistisestä, alakuloisesta kirjallisuudestaan. Hänen tunnetuimmat teoksensa ovat *I Am the Cheese*, *After the First Death*, *We All Fall Down* ja *The Chocolate War*, joista kaikki ovat voittaneet palkintoja. Kirjojen teemoissa käsitellään usein kaltoinkohtelua, psyykkisiä häiriöitä, väkivaltaa, kostoa, pettämistä ja salaliittoa. Protagonistit eivät voita suurimmassa osassa hänen kirjoistaan.

## Elämäkerta
Robert Cormier syntyi Geoffrey Leonardille ja Irma Cormierille Leominsterin kaupungissa, Massachusettsissa Yhdysvalloissa ranskalais-kanadalaisessa kaupunginosassa nimeltä French Hill. Hän oli perheen kahdeksasta lapsesta toinen. Hänen perheensä muutti säännöllisesti säästääkseen vuokrakustannuksissa, muttei koskaan muuttanut kotikaupungistaan. Vaikka hän oli paljon vanhempi ja omisti oman kesäasunnonsa, hän pysyi silti vain 30 kilometrin päässä Leominsteristä. Cormier kävi yksityistä katolilaiskoulua. Hän alkoi kirjoittaa ensimmäisellä luokalla, ja koulu kehuikin häntä runollisuudestaan. Seitsemännellä luokalla hän ymmärsi ensimmäisen kerran hän ymmärsi pyrkivänsä kirjailijaksi, kun nunna kannusti häntä kirjoittamaan runon. Hän kävi myös Leominsterin high schoolia ja valmistui luokkansa presidenttinä. Fitchburg State Collegen fuksina hän julkaisi tietämättään ensimmäisen novellinsa, kun hänen professorinsa Florence Conlon lähetti yhden hänen tarinoistaan valtakunnalliselle katoliselle lehdelle, The Signille, 75 dollarilla. Cormier aloitti ammattikirjoittajan uransa käsikirjoittamalla radiomainoksia. Vaikka hänestä alkoi tulla yleisesti tunnettu, hän lopetti kirjoittamisen paikalliselle sanomalehdelleen, Fitchburg Sentinelille.

## Julkaistut teokset

**Romaanit**
* *Now and At the Hour* (1960)

* *A Little Raw on Monday Mornings* (1963)
* *Take Me Where the Good Times Are* (1965)
* *The Chocolate War* (1974)
* *I Am the Cheese* (1977)
* *After the First Death* (1979)
* *The Bumblebee Flies Anyway* (1983)
* *Beyond The Chocolate War* (1985)
* *Fade* (1988)
* *Other Bells for Us to Ring* (1990) (Julkaistu Isossa-Britanniassa vuonna 1991 nimellä *Darcy*)
* *We All Fall Down* (1991)
* *Tunes for Bears to Dance To* (1992)
* *In the Middle of the Night* (1995)
* *Tenderness* (1998)
* *Heroes* (1998)
* *The Rag and Bone Shop* (2001)

**''Kokoelmat**
* *Eight Plus One* (1980)
* *The Moustache* (1974)
* *Frenchtown Summer* (1999)

**Tietokirjallisuus**
* *I Have Words to Spend* (1991)

## Lähteet